open-index/open-wikipedia-markdown huggingface dataset:
Rhoca-Gil

**Rhoca-Gil** er et tetningsmiddel for fjell som selges av Rhône-Poulenc.  Det består av to væsker som blandes, fortynnes med vann og deretter sprøytes inn i borrede hull i fjellet. En av væskene inneholder de giftige og helseskadelige stoffene akrylamid og metylolakrylamid. Den blandede løsningen blir en lettflytende væske som trenger inn i sprekker og hulrom i fjellet der væskene reagerer – polymeriseres – til en tettende plastmasse. Polymerisering er en prosess der kjemikaliene omvandles til ett nytt stoff. Når Rhoca-Gil er fullstendig polymerisert er det stabilt og avgir ingen giftige substanser.

## Bruk i Norge
Det som hendte ved tunnelprojektene i Hallandsåsen og Gardermobanen var at ikke all væske ble polymerisert, hvilket gjorde at en del av de giftige stoffene ikke ble omdannet til plast, men kom ut i miljøet.

Rhoca-Gil ble forbudt å bruke i Norge i 1997 etter å ha vært brukt i en rekke tunnelprosjekter: Transporttunnel til Sentrum stasjon, Kloakktunnel i Oslo, Norges Bank, Det norske teater, Stortinget stasjon, Stortingets garasje, Aker Brygge, Fjellinjen, Granfosstunnelen, Vestbanekrysset, Oddatjønndammen, Osa kraftverk, Vendesløyfa i Oslo, Dokka kraftverk, Svartisen kraftverk, Mongstad, Fjellhaller hos Norsk Hydro, Falconbridge og Romeriksporten.

## Referanser


## Eksterne lenker
* «Ingen erstatning for svensk Rhoca Gil-skandale», *Byggindustrien*  16. oktober 2007
* «Forbyr tetningsstoffet Rhoca-Gil», *Dagbladet* 13. november 1997
Kenneth G. Wilson

**Kenneth Geddes Wilson** (født 8. juni 1936, død 15. juni 2013)  var en amerikansk fysiker. Han ble tildelt Wolfprisen i 1980 og nobelprisen i fysikk i 1982. Nobelprisen fikk han «for sin teori for kritiske fenomen ved faseoverganger»

Wilson er utdannet fra Harvard University, og tok en filosofisk doktorgrad ved California Institute of Technology i 1961 med Murray Gell-Mann som veileder. Wilson begynte forskerkarrièren ved Cornell University, der han ble professor i 1970. Siden 1988 har han vært ansatt som professor ved Ohio State University.

## Publikasjoner
* Wilson, K.G. «Broken Scale Invariance and Anomalous Dimensions», Stanford Linear Accelerator Center (SLAC,) Stanford University, Laboratory of Nuclear Studies, Cornell University, United States Department of Energy (gjennom det tidligere Atomic Energy Commission), (mai 1970).
* Gupta, R.; Wilson, K.G.; & C. Umrigar. «Improved Monte Carlo Renormalization Group Method», Los Alamos National Laboratory (LANL), Cornell University, United States Department of Energy, (1985).
* Wilson, K.G.: *Problems in physics with many scales of length*, Scientific American, August 1979
* Wilson, K.G.: *The Renormalization group (RG) and critical phenomena 1*, Physical Review B, volume **4**, 1971, s.&nbsp;3174
* Wilson, K.G.: *The renormalization group: critical phenomena and the Kondo problem*, Reviews of modern physics, **47**, 1975, s.&nbsp;773-839
* Wilson, K.G., og Fisher, M.: *Critical exponents in 3.99 dimensions*, Physical Review Letters, **28**, 1972, s.&nbsp;240
* Wilson, K.G.: *Non-lagrangian models in current algebra* Physical Review,  **179**, 1969, s.&nbsp;1499-1512
* Wilson, K.G.: *Model of coupling constant renormalisation*, Physical Review D, ** 2**, 1970, s.&nbsp;1438–1472
* Wilson, K.G.: *Operator product expansions and anomalous dimensions in Thirring model*, ibid., s.&nbsp;1473–77
* Wilson, K.G.: *Anomalous dimensions and breakdown of scale invariance in perturbation theory*, ibid. s.&nbsp;1478–93
* Wilson, K.G.: *RG and strong interactions* Physical Review D,  **3**, 1971, s.&nbsp;1818–46
* Wilson, K.G.: *Confinement of quarks*, Physical Review D,  **10**, 1974, s.&nbsp;2445–59

## Referanser


## Eksterne lenker
Kirjan Waage

**Kirjan Waage** (født 1975) er en norsk dukkemaker, manusforfatter, skuespiller og dukkefører.

Waage var Ibsens dukkefører i skuespillet ''The Death of Little Ibsen'' for dukketeater. Waage er opprinnelig fra Oslo og Haugesund. Han er utdannet ved École internationale de théâtre Jacques Lecoq i Paris, og har i en årrekke hatt base i New York som medlem av figurteatergruppa Wakka Wakka Productions. Pr. 2017 leder han denne gruppa sammen med Gabrielle Brechner og Gwendolyn Warnock.

Wakka Wakka har hatt en rekke gjestespill på norske scener, og har også samarbeidet med flere norske teatere om å utvikle nye oppsetninger. Også flere av oppsetningene til kompaniet har blitt inspirert av norske forhold og norsk historie. Forestillingen *Fabrik: The Legend of M. Rabinowitz* gjenfortalte historien om den jødiske immigranten Moritz Rabinowitz, som startet en fremgangsrik herreekviperingsforretning i Haugesund, men ble drept i konsentrasjonsleir av nazistene under andre verdenskrig.

## Priser og utmerkelser
Med Wakka Wakka Productions har Waage vunnet en rekke internasjonale utmerkelser. I 2008 ble kompaniet hedret med en UNIMA Citation of Excellence for oppsetningen *Fabrik: The Legend of M. Rabinowitz*. I 2011 mottok de et «Obie Award»-stipend. Wakka Wakka har også blitt tildelt hele fire «Drama Desk Awards». I 2013 fikk kompaniet også en «Special Drama Desk Award for Sophisticated Puppetry». Dessuten har de vunnet en «Helen Hayes Award for Outstanding Visiting Production».

Individuelt har Kirjan Waage blitt tildelt en «Hawes Design Award» for sitt arbeid med produksjonen *Fabrik*.

## Referanser


## Eksterne lenker
* 
*  Norske teaterperler i New York
Flikka

**Flikka** er et sted i Flekkefjord kommune i Agder. Det ligger på en morenerest langs innsjøen Loia, som er forbundet med den innerste delen av Grisefjorden gjennom Løgene, en delvis kunstig kanal basert på det naturlige avløpet. Gårdsnavn er Flikka og Lavoll (Lavold). Navnet *Flikka* synes å stamme fra et gårdsnavn, norrønt *flikkar*, en ubestemt flertallsform. Navnet har gitt navn til bynavnet Flekkefjord.

## Om stedet
Fjellsidene rundt er bratte, og stiger fra 2 til om lag 400 meter over havet. To større bekker utgjør hovedtilsiget av vann utenom en viss tilstrømning av tidevann. Vannet er derfor lite salt og Loia ofte islagt om vinteren, med godt metertykk is. Dette gjorde at en tok ut is og hadde ishus i strandkanten, mest i tilknytning til sildeårene mot slutten av 1800-tallet, men i bruk inntil 1960-årene. I sin tid var det to butikker og poståpneri på stedet. Annen næring var jordbruk og gartneri.

Flikka var opprinnelig knutepunkt mellom den sørlandske hovedvei og veien til «dalstroka innafor», Fossdal, Gyland og etter hvert forlenget til Sirdalen. Hovedveien kom sydfra og delte seg før hovedveien gikk gjennom bebyggelsen og opp Lavoldbakkene som var en av de mange flaskehalsene på veien. Den gamle barneskolen lå også i bakken, som et kompromiss for elever fra Eide og Flikkeid slik at alle fikk like lang skolevei.

Før veinettet, var Lavold endestopp for båter. Ferden videre til Øvre Sirdal gikk over Flikkeid og med båt opp Lundevatnet til Sirnes. Der tok en landeveien fatt til Osen ved Sirdalsvannet, og en fem mil lang båttur til Tonstad før en fortsatte på bygdeveier videre.

Flekkefjordbanen går i ei stor steinur over og vest for Flikka. Stoppestedet heter Lavold. 

## Referanser
Knut Bergsland

**Knut Bergsland** (født 7. mars 1914 i Kristiania, død 9. juli 1998 i Oslo) var en norsk professor i finsk-ugrisk språkvitenskap (fennougristikk) ved Universitetet i Oslo. 

## Liv og virke
Hans første arbeid innen samisk språk ble publisert i 1942, om *Det samiske slektskaps- og svogerskapsordsystem*. Hans doktoravhandling, *Røros-lappisk grammatikk*, kom i 1946, og han publiserte siden en rekke vitenskapelige arbeider, foruten lærebøker og undervisningslitteratur i og på samiske språk. 
Innenfor samisk var Bergslands hovedfelt de sørsamiske dialektene. Foruten samisk og finskugrisk språkforskning arbeidet Bergsland også med aleutisk og eskimoisk språkforskning. Sammen med Israel Ruong laget han i 1948 Bergsland-Ruong-rettskrivingen som var i bruk i nordsamisk fra 1948 til 1978. 

I tillegg til språkvitenskapelig forskning har Bergsland skrevet artikler innenfor samisk kultur og historie, så som *Runebomme* (1969), *Om middelalderens finnmarker* (1970), *Jemtlands grense mot Herjedalen i samisk lys* og *Lais Lappebyen* (1978). Han skrev flere faglige utredninger om sørsamenes historie, knyttet til sørsamenes rettskamp for deres gamle bruksområder. Her engasjerte Bergsland seg sterkt i arbeidet med å dokumentere sørsamenes bosetning og bruksområde. Han arbeidet med å fremskaffe stedsnavns- og annet språkhistorisk materiale, og forskjellig historisk arkivmateriale, blant annet en utredning for samenes part i Brekkenvassmålet i Høyesterett i 1963; *Utredning for Skattefjällsmålet om de sydlige sameområders historie omkring 1751* (1975), og en sakkyndig utredning om sørsamenes historie for Samerettsutvalget (ikke publisert).

## Artikler
* *Om middelalderens Finnmarker* Historisk tidsskrift 1970 49: 365-409 
* *Synsvinkler i samisk historie* Historisk tidsskrift 1974 53: 1-36  

## Referanser


## Eksterne lenker
* 
*
Mitridates VI av Pontos

**Mitridates VI** (gresk: Μιθριδάτης, mer presist *Mithradates*, bokstavelig betydning (persisk): «gitt av Mithra»), 132&ndash;63 f.Kr., også kjent som **Mitridates den store** og **Eupator Dionysius** var konge av Pontos i det nordlige Anatolia fra 120 til 63 f.Kr. Han er kjent som en av Romerrikets mest formidable og suksessfulle fiender, og som kjempet mot tre av de største generalene i senrepublikken: Sulla, Lucullus og Pompeius den store.

## Referanser
Stubbe

**Stubbe** er den delen av et felt tre som er over bakken. Den står fortsatt fast på rota og mottar i en periode fortsatt næringsstoffer derfra.

Furustubber blir fylt med kvae slik at de ofte blir til en tyristubbe. Tyrirøtter er gode til opptenning. Granstubber ble før overlatt til å råtne på stedet, men blir i dag ofte fjernet med rota av store maskiner. Enkelte løvtrær råtner vekk, mens seiglivede sorter kommer med nye greiner langs snittflaten (særlig ask, hassel og selje). Noen av disse endte opp som styvinger i gamle dager. Mange løvtrær produserer også rotskudd.

Stubber kan være vanskelige å fjerne, men det finnes spesielle stubbefresere som letter arbeidet. På 1900-tallet brukte en stubbebryter til oppgaven..

## Eksterne lenker
Spider-Man 3

***Spider-Man 3*** er en amerikansk superheltfilm fra 2007 regissert av Sam Raimi. Hovedrollen spilles som Spider-Man spilles av Tobey Maguire, mens sentrale biroller spilles av Kirsten Dunst og Thomas Haden Church.

Den etterfulgte *[[Spider-Man (film)|Spider-Man]]* og *[[Spider-Man 2]]* og er den siste filmen i serien før den gjenoppstå på nytt med en annen skuespiller som Spiderman.

## Historien

Livet til Peter Parker ser endelig ut til å ordne seg. Han har kapret Mary Jane, opprettet en sikker inntektskilde og folk elsker edderkoppen som aldri før. Dette var dog ikke lenge. Vi får se en mørkere og mer brutal Spider-Man idet han blir infisert av et sort utenomjordisk materiale. Dette gjør ham selvsikker og handlekraftig, men også mye mer aggressiv og egoistisk, og det ender med at han støter fra seg alle han elsker, inkludert Mary Jane.

Denne filmen inneholder også tre nye fiender: «Sandman», «Venom» og den hevngjerrige Harry Osborn iført farens goblindrakt.
Hele verden synes å stå imot Peter, og han står igjen alene. Han ser sammenhengen mellom den sorte parasitten og sine personlige tap, og bestemmer seg for å kvitte seg med Venom for alltid. Ved en tilfeldighet oppdager han svakheten til Venom: høy lyd, og fordriver parasitten fra sin kropp. Senere kurerer han karakteren «Eddie» på samme måte, men Eddie blir drept i eksplosjonen som følger. «Sandman» blåser bokstavelig talt av sted etter at Peter tilgir ham for hva han gjorde mot onkel Ben, mens Harry blir drept i den siste striden. Filmen har en åpen slutt, på samme måte som de andre filmene, som gir mulighet for oppfølgere.

## Rolleliste

## Eksterne lenker
* 
*
Langgata (Sandnes)

:::*Se [[Langgata|pekerside]] for flere forekomster av Langgata.*

**Langgata** (1–105, 2–102) er en gate i Sandnes sentrum som strekker seg fra Oalsgata ved Krossen nordøstover til Strandgata ved Jernbanekaien. Gaten ble anlagt i 1847 som en del av ny hovedvei mellom Lura og Sandved. Gaten er 1&nbsp;km lang, hvorav 500 meter er gågate. En rekke bygninger og miljøer i gaten er bevarings- eller verneverdige.

Byens første reguleringsplan ble laget i 1858 der nord-sør-gatene i kvadraturen ble kalt langgater, mens de påstøtende vinkelrette ble kalt tverrgater. Gatene ble navnsatt for seg, og det antas at Langgata som siste gate ut fikk navnet i 1899 som den viktigste av langgatene og del av hovedveien gjennom byen mellom Jæren og Stavanger.

I 1974 ble en lengre del av gaten regulert til gågate på dagtid, og i 1978 ble ordningen utvidet til å gjelde døgnet rundt. Gågatedelen er hjem for store deler av handelen i Sandnes sentrum. Den starter ved gatens start i Krossen og ender ved Olav Kyrres gate. Første kvartal fra sør tilhørte opprinnelig Jærveien, men ble del av Langgata da den ble stengt mot Oalsgata og gjort om til gågate.

## Bygninger
Viktige bygninger i Langgata:
***6** Øglænds første sykkelfabrikk.
***8** Nygårdshuset, fredet midtgangshus bygget 1835 i empirestil. Opprinnelig bolighus, nå galleri.
***74** Murgård i historisme/nyrenessanse bygget 1899. Opprinnelig Sandnes Folkeskole, nå kommunal kulturskole.

## Galleri

Fil:btd langgata krossen.jpg|Gågata ved Krossen
Fil:btd langgata 8.jpg|Nygårsdhuset
Fil:btd langgata 74.jpg|Langgata 74


## Referanser
Langgata

**Langgata** eller **Langgaten** finnes flere steder:

* Langgata (Sandnes)
* Langgata (Oslo)
* Langgata (Haugesund)
* Langgata (Mandal)
* Langgata (Porsgrunn)
* Langgata (Stavanger)
* Langgata (Skedsmo)
* Langgata (Horten)
* Langgaten (Holmestrand)
* Nedre Langgate (Sarpsborg) – Klavestadhaugen
* Øvre Langgate (Sarpsborg) – Klavestadhaugen
* Nedre Langgate (Tønsberg)
* Øvre Langgate (Tønsberg)
* Nordre Langgate (Vardø)
* Søndre Langgate (Vardø)
Krøyt

**Krøyt** var en norsk jazzgruppe som ble etablert i 1993 og var aktiv til slutten av 2000-årene.

Bandet bestod av Kristin Asbjørnsen (sang), Øyvind Brandtsegg (tangent og vibrafon) og Thomas T. Dahl (gitar).
Deres debutplate var *Sub* fra 1997. Etterfølgeren *Low* ble gitt ut i 1999, og ble belønnet med Spellemannprisen 1999 i åpen klasse. I samarbeid med svenske Fläskkvartetten utvirket de bestillingsverket til Moldejazz 2001. EP-en *Body Electric* fra 2001 inneholdt «Silent» som ga de tre komponistene Edvard-prisen 2000 i klassen populærmusikk - mindre verk.
Til Vinterspillene skrev de *Frozen waterfall*. Deres seneste utgivelse er platen *One Heart is too Small* fra 2001. De ble nominert til Edvard-prisen 2002 i klassen populærmusikk - mindre verk for låten «Heart's Heart» fra *One Heart is too Small*.

På oppdrag fra Nordisk Kulturfond turnerte de Köln, Bergen, New York City og Tammerfors (2000), hvorpå de underholdt det ganske land på oppdrag fra Norsk jazzforum (2001).
Trioen har også laget fremføringen *While my heart beats still*, i samarbeidet med Vertavo-kvartetten (2003).

## Diskografi
* *Sub* (Curling Legs, 1997)
* *Low* (BP Records, 1999)
* *Body Electric* (Music Network, 2001) – EP
* *One Heart is too Small* (Yonada, 2001)

## Referanser


## Eksterne lenker
* 
*  biografi fra Norsk Musikkinformasjon
Rhône-Poulenc

**Rhône-Poulenc** var et fransk kjemisk og farmasøytisk selskap grunnlagt i 1928 som et resultat av sammenslåingen mellom *Société Chemique des Usines du Rhône* og *Établissements Poulenc Frères*.  I januar 1999 gikk Rhône-Poulenc sammen med Hoechst AG og dannet Aventis.  I 2004 gikk Aventis sammen med Sanofi-Synthélabo og dannet Sanofi-Aventis, nå Sanofi, verdens tredje største farmasøytiske selskap.

Landbruksdivisjonen av Rhône-Poulenc, som tok navnet *Aventis CropScience* etter sammenslåingen med Hoechst, ble solgt til Bayer AG i 2002.  I 1998 ble kjemidivisjonen av Rhône-Poulenc utskilt som et egent selskap: Rhodia.  Rhodia er verdensledende innenfor enkelte segmenter innenfor kjemisk industri.

I Norge er Rhône-Poulenc mest kjent for Rhoca Gil.
Indiana Jones og krystallhodeskallens rike

***Indiana Jones og krystallhodeskallens rike*** (org.: *Indiana Jones and the Kingdom of the Crystal Skull*) er den fjerde filmen om Indiana Jones. Harrison Ford spiller hovedrollen, Steven Spielberg er regissør og George Lucas produsent. Filmen hadde verdenspremiere 22. mai 2008. Innspillingen begynte sommeren 2007.

Cate Blanchett, Ray Winstone, Karen Allen, Shia LaBeouf, Jim Broadbent og John Hurt har også roller i filmen. 

## Handlingen
Den 3. filmen om Indiana Jones foregikk i 1938. Til tonene av «Hound Dog» med Elvis Presley rykker vi nå 19 år fram i tid til 1957 og den kalde krigen. Myndighetene misliker sterkt Indianas siste aktiviteter og ønsker at hans arbeidsgiver skal sparke arkeologen. Indiana møter den unge og rebelske Mutt (Shia LaBeouf) som bærer på et sterkt nag og som har et forslag til Indiana: Hvis han hjelper Mutt på en ekspedisjon kan Indiana gjøre en av de mest spektakulære oppdagelsene i historien, finne den legendariske Krystallhodeskallen fra Akator. 
Indy og Mutt drar til Peru, men får snart selskap av sovjetiske agenter ledet av den iskalde og slående vakre Irina Spalko (Cate Blanchett). Filmens klimaks er lagt til UFO- observatorium «Area 51» i Nevada-ørkenen.  

Den fjerde filmen inneholder flere referanser til de foregående historiene om Indy og tidligere filmer til både Spielberg og Lucas. Det er hilsener til både Indys far (Sean Connery takket nei til å gjenta rollen som faren til Indiana Jones) og hans gamle rektor på Universitetet, Marcus. Indy møter også gamlekjæresten Marion (Karen Allen) fra den første filmen. Spekulasjonene rundt filmens handling har vært enorme før premierer og inneholder blant annet rykter om at Mutt faktisk er Indianas sønn. Shia LaBeouf, som spilte Indiana Jones' sønn, har selv innrømmet at hans egen rolle ikke var den beste og at filmen led under et svakt manuskript: Indiana Jones: «Indy 4'' led av et slapt, uinspirert manus, klossete bruk av spesialeffekter, fattigslige høydepunkter... jeg kunne fortsette. Til syvende og sist var det ikke annet enn kald pengegrafsing.»

## I rollene

## Tidligere filmer i serien
* Jakten på den forsvunne skatten (1981)
* Indiana Jones og de fordømtes tempel (1984)
* Indiana Jones og det siste korstog (1989)

## Referanser


## Eksterne lenker
* 
* 
* 
* Filmomtale og trailer hos Dagbladet.no
Microsoft Defender Antivirus

**Microsoft Defender Antivirus** (tidligere kjent som *Windows Defender* og *Microsoft AntiSpyware*) er et programvareprodukt fra Microsoft som er utviklet for å forebygge, fjerne og avsondre spyware i Microsoft Windows. Programmet er en del av Windows Vista og er tilgjengelig som et gratis program for nedlasting til tidligere støttede versjoner av Windows.

## Referanser


## Eksterne lenker
*
Barbro Hætta-Jacobsen

**Barbro Lill Hætta-Jacobsen** (født 23. april 1972 i Kautokeino) er en norsk lege og politiker (Ap). Hun er kommunelege i Harstad, og var varaordfører i Harstad fra 2005 til 2007.

Barbro Hætta-Jacobsen er utdannet ved Universitetet i Tromsø. I 2003 ble hun valgt inn i kommunestyret i Harstad. Ved regjeringsskiftet høsten 2005 fikk daværende varaordfører i Harstad, Kari-Anne Larsen (nå Opsal), stilling som politisk rådgiver. Etter mye diskusjon ble Barbro Hætta-Jacobsen valgt til ny varaordfører. I 1996&ndash;1997 var hun politisk rådgiver i Kommunal- og arbeidsdepartementet, med ansvar for samepolitiske saker.

Våren 2007 ble hun foreslått til vervet som 1. visepresident i Norges Idrettsforbund, i forbindelse med at Roald Bergsaker ble foreslått som ny idrettspresident. Ingen av dem ble imidlertid valgt. Barbro Hætta-Jacobsen tapte valget som 1. visepresident mot Odd-Roar Thorsen.

## Eksterne lenker
*
Værtegn

**Værtegn** var de tegn og varsler våre forfedre benyttet for å forutsi været med før meteorologi og radioværmelding tok over.

«Alle snakker om været, men ingen gjør noe med det» heter det seg. Både sjø-og landbaserte næringer er nødt til å forholde seg til været. En langvarig regnbyge eller en uventet storm kan ødelegge mye.

Ved hjelp av almanakken og naturtegn var det mulig å ha en viss anelse om været de nærmeste dagene. Almanakk for Norge inneholdt forutsigelser om været, siste gang i 1863-utgaven. Noen bruker fortsatt tegnene til å komme med svært lange spådommer, gjerne om sommerværet eller strenge vintre.

Værtegn i norsk tradisjon knyttet til primstaven:
* Været på formiddagen 7. januar (Eldbjørgdagen) eller 11. januar (Brettemesse) varslet været for mars, mens været på ettermiddagen samme dag varslet været for april.
* Været 9. mars (De førti ridderne) skulle holde seg i de førti påfølgende dagene.
* Været 8. juni (Medardus) skulle holde seg de fire følgenede ukene.

Skyformasjoner og farge på himmelen ga indikasjoner, spesielt sammenholdt med småfugl som svaler, som aldri fløy høyt før en regnskur av betydning.

Samlet større måkeflokker seg inn over land, var det sannsynlig at været på havet var eller ville bli ille. Tunge havdønninger kunne både fortelle om vær som hadde vært og vær som var underveis.

## Referanser


## Litteratur
* Ørnulf Hodne: Folkelige værvarsler - 1900 værtegn fra hele landet. 2014.
Sejer – Elskede Poona

***Sejer – Elskede Poona*** er en norsk krim- og dramaserie om etterforskeren Konrad Sejer som gikk på NRK1 i 2003. Serien er basert Karin Fossums bok med samme tittel fra 2000. Rollen som Sejer spilles av Bjørn Sundquist. Regi er ved Eva Isaksen.

Premieren ble sett av 767 000.

Serien ble kåret til beste TV-drama under Gullruten 2003.

## Handling
51 år gamle Gunder Jomann selger landbruksmaskiner i den vesle bygda Elvestad. Gunder er ensom og trenger en forandring. Inspirert av boka All verdens folk, en gave fra søsteren Marie, tar han en beslutning. Han bestemmer seg for å dra til India for å finne en kone. På en restaurant i Mumbai treffer han Poona Bai. Hun sier ja til å gifte seg med den blåøyde nordmannen, og de to blir viet på den norske ambassaden i India. Gunder drar i forveien hjem, mens planen er at hun skal komme på et senere tidspunkt. Dagen etter hennes varslede ankomst blir hun funnet drept med store skader i ansiktet, bare en km fra Gunders hjem.

## Roller

## Se også
**[[Sejer – Svarte sekunder]]* (2006)
**[[Sejer – Djevelen holder lyset]]* (2002)
**[[Sejer – Se deg ikke tilbake]]* (2000)

## Referanser


## Eksterne lenker
*
Fylkesvei 5884

**Fylkesveg 5884** går mellom Dimna og Hasund i Ulstein kommune.

Frem til 2019 hadde veien betegnelsen Fylkesvei 26 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 5868

**Fylkesveg 5868** går mellom Raftenes i Herøy og Gurskevågen i Sande kommune. Veien er 26,7&nbsp;km lang.

Frem til 2019 hadde veien betegnelsen Fylkesvei 10 (Møre og Romsdal).

## Kommuner og knutepunkter

*Sandvikstranda

*Gjøneset

## Referanser




## Eksterne lenker
* Vegvesenets vegkart 
*
Margit Hjukse

**«Margit Hjukse»** eller **«Margjit Hjukse»** er en folkevise fra Telemark. Den er dikta i balladens form og stil og blir klassifisert som middelalderballade i undergruppen naturmytisk ballade fordi den forteller om møte med et overnaturlig vesen. I TSB katalogen typologiseres den som TSB A 54, svensk SMB 24 «Den bergtagna», dansk DgF 37 «Jomfruen og dværgekongen».

Visa forteller om Margit Hjukse som blir bergtatt på veg til kirke og må bli i berget. 
Det som skiller Margjit Hjukse fra andre ballader om jenter som blir bergtatt, er at den er stedsbestemt til Sauherad. Forklaringa på dette må være at det har fantes et lokalt sagn i Sauherad som visa kunne knytte seg til. Alt tyder på at denne bergtakingsvisa har kommet til Sauherad fra Sverige.
Magnus Brostrup Landstad skreiv opp «Margit Hjukse» etter ei gammel kvinne fra Hjartdal, og hun kjente godt til sagnstoffet.

Typologisk regnes den som en variant av «Liti Kjersti og Bergekongen» fordi visa om Margit Hjukse ligger svært tett opp til de svenske variantene av denne typen. 
I «Margit Hjukse» mangler villarkornmotivet, og derfor kan ikke Margit glemme barndomshjemmet og foreldrene. Den mest brukte tonen til visa oppleves sårere enn i mange av de eldre visene, og det nære båndet mellom Margit og faren blir sterkt understreka. Man skjønner at mor hennes er død ved at Tor Hjukse leier Margit «i si moders stol» – en symbolsk handling som vil si at han ber henne ta over som husfrue på gården. Derfor kommer da også Bergekongen raskt til for å hindre at det skjer. 

«Margit Hjukse» hører til blant de balladene som har blitt populære og blitt tatt inn i moderne sangbøker, og finnes også på albumet Jygri fra 2002 av bandet Gåte i form av rock.

## Eksterne lenker

* «Margit Hjukse» i *Balladedatabasen*
Senkveld med HC og Tommy

***Senkveld med HC og Tommy*** er et norsk talkshow og humorprogram gikk på TV 2 fra 2001 til 2002. Programmet ble ledet av Hans Christian Andersen og Tommy Steine. I tillegg stod Kjetil Hasselberg for faste humorinnslag. Programmet gikk på fredagskvelder.

En av de mer internasjonalt kjente personene som gjestet programmet var den australske pop-stjernen Kylie Minogue (2001). Av norske gjester kan man blant annet nevne Elin Tvedt, Thomas Giertsen, Bjørn Dæhlie, Sven Nordin, Trond Giske og Motorpsycho.

Premieren ble sett av 377 000, mens premieren av andre sesong ble sett av 449 000. Tredje og siste sesong ble i snitt sett av 437 000.

Det ble etterfulgt av *[[Senkveld med Thomas og Harald]]*.

## Referanser


## Eksterne lenker
*
* (arkivert versjon fra 2002)
Topologisk sortering

**Topologisk sortering** er arbeidet med å sortere nodene i
en graf slik at naboer listes i rett 
innebyrdes orden.  Det forutsettes at to noder bare har en rettet
kant seg imellom, og at grafen er asyklisk.

Problemstillingen opptrer for eksempel i prosjektplanlegging, 
og beregninger i regneark, der avhengigheter gjør at arbeid må utføres i 
rett rekkefølge.  Grafens noder er da henholdsvis aktivitet i
prosjektet eller en celleberegning.  

Den avbildede rettede asykliske graf (t.h.) har flere mulige topologiske sorteringer:
* 7,5,3,11,8,2,9,10
* 7,5,11,2,3,10,8,9
* 3,7,8,5,11,10,9,2
En vanlig algoritme for å finne en av løsningene, er da å 
#Initielt
##finne ut hvilke noder som er naboer (a har nabo b kun hvis det fins en rettet kant fra a til b)
##regn ut inn-graden g(n) til hver node n i grafen.  
##Noder med g(n) lik 0 legges i mengden STARTPUNKT
#I en løkke vil man, sålenge det finnes noder i STARTPUNKT 
##velge ut en node i fra mengden STARTPUNKT
##skriv ut i
##fjern i fra STARTPUNKT
##for hver av i's naboer, j
### reduser g(j) med 1 
### hvis g(j) har blitt 0, legg j til mengden STARTPUNKT 
#Utskriften inneholder den sorterte liste.
Hvis grafen er syklisk avsløres det med at g(j) har antatt negative verdier.
Fylkesvei 5880

**Fylkesveg 5880** går mellom Kvalsvik og Koparstad i Herøy kommune. Veiens lengde er 7,8&nbsp;km

Frem til 2019 hadde veien betegnelsen Fylkesvei 21 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart 
*
Falkvor Lommansson

**Falkvor Lommansson** er en historisk folkevise av den typen som kalles ballader. I 1288 ble flere av de svenske Algotssønnene nødt til å flykte til Norge etter at ridderen Folke Algotsson (hans far var lagmann over Östergötland, derav navnet «Lommansson») hadde gjort seg skyldig i bruderov ved å bortføre den høyættede Ingrid Svantepolksdatter fra herregården Lindö, enda hun var trolovet med den danske drottseten David Torstensson. Folkes bror Peter Algotsson som også flyktet til Norge, var en lærd mann som hadde vært Sveriges kansler. 

Balladen skildrer bruderovet romantisk, men i virkeligheten var det nok mest maktpolitisk, for Ingrid Svantepolksdatter var oldebarn både av kong Sverker av Sverige og den danske kong Valdemar. Dermed var hun en opplagt kandidat til å føde en tronarving som kunne samle fiendene av Magnus Ladulås, som satt på den svenske tronen. Kongen oppfattet det også som en politisk handling for Folkes far, og de av hans brødre som ikke fulgte med til Norge, ble kastet i fengsel.

Selv om ridderens navn er endret til «Falkvor Lommansson», er helt uvanlig mye av teksten historisk korrekt. Svært spesielt er det også at de norske ballade-overleveringene fra 1800-tallet gjengir det historiske forløpet nærmest korrekt, i motsetning til svenske og danske overleveringer, enda disse ble nedskrevet langt tidligere.

Falkvors bror Karl fulgte med til det norske hoffet, men dro senere tilbake til Sverige. Han ble straks fanget og halshugget. Om dette finnes det også en dansk ballade, «Karl Algotsøns død» (DgF 182) og en tvilsom norsk variant, «Herre Karl lever fredlaus» (TSB C 18). 

Balladen ble nedtegnet i Telemark på 1840-tallet. Den eneste melodien vi kjenner til visa om Falkvor Lommansson, ble skrevet ned av Olea Crøger.

I TSB katalogen står denne balladetypen som TSB C 15. Den finnes også på dansk (som «Magnus Algotsøn», DgF 181) og svensk («Folke Algotssons brudrov», SMB 60).

## Innspillinger
*Alf Cranner: *Norske viseprofiler*, Den norske bokklubben/Polydor 1976
* Kong Lavring, Polydor 1977 NorLP 301
*Erik Bye: *Norske folketoner*, JB records 1978 DBLP 005
*Veslemøy Solberg *The Strength of the Runes*, Nordicæ 1996, nordCD 100
*Rita Eriksen Tideland, Kirkelig kulturverksted 1996, FXCD 175 også på *Norske Ballader*, Grappa 2009

## Referanser
Snøoverbygg

Et **snøoverbygg** er en konstruksjon som bygges over jernbaner for å beskytte dem mot snø på strekninger som er utsatt for blant annet ras. De blir i praksis en kunstig tunnel. Overbygg er en av mange mulige tiltak (snøskjermer, er en annen mulighet). I motsetning til skredoverbygg er snøoverbygg vanligvis ikke dimensjonert for å verne mot skred.
 
Snøoverbygg kan bygges både av treverk og stål. På Ofotbanen har kulturminnehensyn gjort at man nå bruker furu på den linjen.

I Norge er snøoverbygg i stor grad benyttet på Bergensbanen som har tilsammen 9,5&nbsp;km av strekningen bygget inn, blant annet stasjonen Hallingskeid, de eldste fra 1960-tallet. Selv om snøoverbyggene koster penger å holde i stand, blokkerer utsynet for passasjerer, og er lite populære blant turister, er de nødvendige for å holde banen beskyttet.

## Referanser
Håja (Hammerfest)

**Håja** (nordsamisk: *Jievju*) er ei øy i Hammerfest kommune i Finnmark. Håja ligger i Sørøysundet, mellom Kvaløya, Seiland og Sørøya. Øya har bratte sider og mot sør er den stupbratt. Toppen rager 295 moh.  

På øya ligger en måkekoloni. Øya blir brukt av befolkningen til plukking av måsegg og bær.

Øya har gitt navn til flere bedrifter og institusjoner i Hammerfest, som Håja barnehage, Håja asylmottak (nedlagt) og Håja Hotel.

## Referanser
Fylkesvei 5862

**Fylkesveg 5862** går mellom Ristesundet og Basseneset på Kvamsøya i Sande kommune. Veien er 9,2&nbsp;km lang. Ferge til Voksa er del av fylkesveien.

Frem til 2019 hadde veien betegnelsen Fylkesvei 7 (Møre og Romsdal).

## Kommuner og knutepunkter

*Endepunkt Ristesundet

*Endepunkt Basseneset

## Referanser


## Eksterne lenker
* Vegvesenets vegkart 
*
Ida Børresen

**Ida Børresen** (født 1950) er tidligere direktør i Stortingets administrasjon, ekspedisjonssjef i Kunnskapsdepartementet og direktør i Utlendingsdirektoratet 2006-2012.

Hun er cand.polit. fra Universitetet i Oslo  (1983). Fra 1987 til 1990 var hun byråsjef i Justisdepartementet, og arbeidet deretter som seniorkonsulent/partner i Stradec AS til 1998, da hun ble ekspedisjonssjef i Utdannings- og forskningsdepartementet. I 2004 var hun fungerende departementsråd og fra 2005 assisterende departementsråd i Utdannings- og forskningsdepartementet.

Hun ble beskikket som direktør i Utlendingsdirektoratet i november 2006 etter å ha fungert i stillingen siden april samme år. I 2012 ble hun utnevnt til direktør i Stortingets administrasjon. Hun trakk seg fra stillingen i 2018 etter budsjettsprekk i forbindelse med ombyggingen av Stortinget. 

Børresen har vært styreleder i Oslo-Filharmonien, medlem av Nationaltheatrets styre, av styret til Oslo Konserthus og Kunsthøgskolen i Oslo. Hun er styremedlem i Bærum lokallag av Fortidsminneforeningen og i Barratt Due musikkinstitutt (2025). 

Ida Børresen er datter av Ba Børresen. Hun er mor til statsviter og høyrepolitiker Erik Lundesgaard.

## Referanser
Tidsånd

En **tidsånd** er en betegnelse på det intellektuelle og kulturelle klimaet i en æra. På engelsk kalles tidsånden for **Zeitgeist** (uttale ) som er et tysk ord som bokstavelig talt betyr tidsånd. 

Ideen om tidsånden går tilbake til filosofen Johann Gottfried Herder og andre tyske romantikere, men er best kjent fra Hegels historiefilosofi. I 1769 skrev Herder en kritikk av verket *Genius seculi* og introduserte ordet «Zeitgeist» som en oversettelse av *genius seculi* («genius» er latin for voktende ånd og sæculi betyr «av århundret»). De tyske romantikerne behandlet tidsånden som en egen historisk karakter, heller enn bare et konseptuelt redskap.

Ordet Zeitgeist er tatt opp som lånord i mange andre språk, bl.a. norsk, engelsk, nederlandsk, spansk og japansk.

## Referanser


## Eksterne lenker
*
Fylkesvei 5860

**Fylkesveg 5860** går mellom Helland og Skare på Sandsøya i Sande kommune.

Frem til 2019 hadde veien betegnelsen fylkesvei 6 (Møre og Romsdal).

## Kommuner og knutepunkter

## Referanser


## Eksterne lenker
* Vegvesenets vegkart 
*
Lille Kamøya

**Lille Kamøya** er ei ubebodd, berglendt øy i Hammerfest kommune i Finnmark. Lille Kamøya ligger nord for den større Kamøya og Sørøya.

Lille Kamøya har Norges største toppskarvkoloni. Øya og sjøområdet like rundt øya er vernet som Lille Kamøya naturreservat.

## Eksterne lenker
* Miljøstatus: Lille Kamøya naturreservat
Gyachung Kang

**Gyachung Kang** er verdens femtende høyeste fjell, 7952 moh. Det er det høyeste fjell i verden som ikke er over 8000 meter, noe som gjør at det er langt mindre kjent og ettertraktet som klatremål enn fjellene som når over den magiske grensen på 8000 meter.

Gyachung Kang ligger på grensen mellom Nepal og Tibet, i fjellkjeden Mahalangur Himal, som er en del av Himalaya.

Fjellet ble første gang besteget 10. april 1964 av en japansk ekspedisjon.

## Se også
* Liste over verdens høyeste fjell
Mahalangur Himal

**Mahalangur Himal** er en fjellkjede på grensen mellom Nepal og Tibet. Den er en del av Himalaya, og fire av verdens seks høyeste fjell ligger her: Mount Everest, Lhotse, Makalu og Cho Oyu.

## Se også
* Liste over verdens høyeste fjell
Ian McCulloch

:*For den britiskfødte skuespilleren, se [[Ian McCulloch (skuespiller)]]

*'Ian McCulloch''' (født 28. juli 1971 i Preston) er en engelsk snookerspiller.

McCulloch ble profesjonell i 1992, men har enda ikke vunnet en rankingturnering. Under VM i 2004 kom han til kvartfinalen og året etter tapte han semifinalen mot Matthew Stevens. Han har vært i to finaler i rankingturneringer British Open i 2002 og Grand Prix i 2004.

I verdensmesterskapet 2007 slo han regjerende verdensmester Graeme Dott i første runde, men tapte i neste runde for Anthony Hamilton.

Den høyeste rankingen han har oppnådd er nummer 16 i sesongen 2005/2006.

## Referanser


## Eksterne lenker
*
Abelfondet

**Niels Henrik Abels minnefond**s viktigste funksjon er å finansiere Abelprisen og arrangementet rundt prisutdelingen. I statuttene for Abelfondet står det at i tillegg til Abelprisen og tilhørende arrangementer, skal fondets avkastning benyttes til tiltak overfor barn og unge.

Inkludert i aktiviteter som Abelfondet støtter, er opptil to Abelsymposier hvert år, hvor temaet kan velges bredt innen ren og anvendt matematikk. Det gis også økonomisk støtte til Abelkonkurransen, KappAbel og getSmart. Abelfondet bidrar dessuten til to andre matematikkpriser; Holmboeprisen til matematikklærere eller et matematikkmiljø i norsk grunnskole og videregående skole, og Ramanujanprisen som blir gitt til unge matematikere fra utviklingsland.

Abelfondet arrangerer sammen med Norsk matematisk forening det årlige Abelsymposiet.

Abelfondet er nedlagt (en gang mellom 2016 og 2020) og Abelprisen finansieres direkte over statsbudsjettet. 

## Referanser


## Eksterne lenker
* Abelfondets nettsted
Kongseik ungdomsskole

**Kongseik ungdomsskole** er en ungdomsskole på Lørtejordet på Eik i Tønsberg kommune i Vestfold. Skolen hadde i 2018/2019 253 elever fra tettstedene Eik, Klokkeråsen, Barkåker og Jareteigen. Rektor er Lars Rasmussen Theting som ble ansatt i 2021.

Kongseik ungdomsskole består av ett bygg med gymnastikksal og tre undervisningsbygg bundet sammen med gangbruer i glass. Da skolebygget ble utlyst som arkitektkonkurranse, kom det 45 påmeldinger. Konkurransen ble vunnet av det svenske arkitektfirmaet White arkitekter fra Malmö som tegnet skolen. Bygget ble påbegynt i 2005 og tatt i bruk høsten 2006. Byggekostnadene lå da på drøyt 100 millioner kroner. Bygget har kapasitet til å motta 369 elever.

Kongseik ungdomsskole overtok elevene fra gamle Kjelle ungdomsskole som ble nedlagt i 2006.

Ikke langt fra skolen ligger Kongseik barnehage. I nærheten ligger også tidligere Kongseik daghjem og skole, en interkommunale spesialskole som ble vedtatt nedlagt i 1993. Virksomheten Tilrettelagt arbeid ble samlet der i 2005 og er idag et arbeids- og aktivitetssenter for personer med ulik grad av funksjonshemming.

## Eksterne lenker
* Kongseik ungdomsskoles hjemmesider
IPod shuffle

**iPod Shuffle** var den minste av Apples iPod-modeller, og hadde ingen skjerm. Man valgte sang enten ved å spille av i tilfeldig rekkefølge eller i rekkefølgen til spillelisten man hadde satt opp på forhånd. 

Den første generasjonen iPod Shuffles ble introdusert 11. januar 2005 med slagordet "Life is Random". I motsetning til de andre iPod-modellene (bortsett fra iPod Nano), som alle hadde interne harddisker, hadde iPod shuffle en såkalt flashminnebrikke. Denne var mye lettere enn en harddisk.

Den andre generasjonen iPod Shuffles ble lansert 12. september 2006, og var under halvparten så stor som sin forgjenger. Spilleren hadde nå også fått et innebygget klips, som gjorde at man lettere skulle kunne ha på seg spilleren. På lanseringstidspunktet fantes spilleren bare i sølv.

iPod Shuffle kom etterhvert i flere farger, og modellene kunne etterhvert leveres med opptil 4 GB lagringsplass.

## Modeller

## Tekniske detaljer
* Lagringsplass: 1/2GB
* Batteritid: opptil 12 timer
* Tilkoblingsmuligheter: stereo 3,5 mm minijackutgang
* Lydformater: MP3 (8 til 320 Kbps), MP3 VBR, AAC (8 til 320 Kbps), kopibeskyttet AAC (fra iTunes Music Store, M4A, M4B, M4P), Audible (formatene 2, 3, og 4), WAV og AIFF
* Størrelse (i centimeter): 2,73 x 4,12 x 1,05
* Vekt: 15,5 gram
* Medfølgende tilbehør: stereo hodetelefoner, USB-dockingstasjon, hurtigstartguide

## Eksterne lenker
*
Kristian Seip

**Kristian Seip** (født 24. juni 1962) er en norsk matematiker. Han er professor i matematikk ved NTNU.

Han mottok doktorgrad i matematikk fra NTNU i 1988 (veiledet av Henrik Hermann Martens) og mottok året efter ESSO sin forskningspris på 25 000 kroner for grunnforskning i matematikk. Seks år etter ble han professor samme sted. Innvalgt i Det Kongelige Norske Videnskabers Selskab og Det Norske Videnskaps-Akademi er han også.

## Verv
* Abelkomitéen, leder siden 2006-2010
* Norsk matematisk forening, styreleder 2003–07

## Referanser


## Eksterne lenker

* Hjemmeside hos NTNU
Hylsepreparering

**Hylsepreparering** er en prosess hvor man gjør klar tomhylser til slik at de kan brukes til å lade nye patroner.

Prosessen gjøres i flere trinn:

* Først rengjøres hylsen for å fjerne kruttrester, sot og eventuell anløping. Rengjøring kan gjøres med børste og såpevann, men vanligvis benyttes en trommel eller vibrerende kammer fylt med knust valnøttskall, maiskorn eller et tilsvarende abrasjonsmiddel.
* Tennhetten fjernes. Med boxer-hetter gjøres dette vanligvis ved å støte tennhetten ut av hysebunnen fra innsiden ved hjelp av et dertil egnet verktøy. Et eget spesialredskap må til for å fjerne brukte berdan-hetter, for eksempel ved bruk av vann under høyt trykk på innsiden av hylsen eller ved å slå nytt hull til boxer-hetter.
* Noen hyser må også «trimmes» ved å korte dem litt i lengde, særlig hvis hylsen har blitt skutt og ladet om mange ganger. Dette skjer fordi metallet i hylsen under avfyring blir utsatt for høyt trykk og former seg etter kammeret, og patronspillet gjør da at hylsen øker litt i lengde.

Når tomhylsen er ren blir den presset til ønskelig form ved hjelp av spesialverktøy. En ladepresse med korrekte dier er nødvendig. En trenger ulikt verktøy til ulike hylser.

## Referanser
Silda (Loppa)

**Silda** (nordsamisk: *Sildi*) er ei ubebodd øy i Loppa kommune i Finnmark. Øya ligger mellom Bergsfjorden og Sandlandsfjorden. Den har et areal på .

Silda er ei fjellrik øy, og høyeste topp er 628 meter over havet.  
              
Den indre delen av øya heter Sildsporen. Bergsfjorden, er en gammel sildefjord og øya het i gammel tid *Silden*. Navnet Silda kommer enten av fisken sild eller dyret sel (kan forekomme på øya).

## Referanser
Fylkesvei 6234

**Fylkesveg 6234** går mellom Geitnes og Kleive i Molde.

Frem til 2019 hadde veien betegnelsen fylkesvei 406 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart 
*
Showtalk

***Showtalk*** er et norsk humorprogram og talkshow med Trond Kirkvaag som gikk på NRK1 i 2000 og 2002. Her inviterte Kirkvaag kjente nordmenn til sitt «showtalkstudio». Sammen skulle de lage et uhøytidelig familieprogram, der gjestene også fikk mulighet til å velge moro-innslag fra situasjoner de selv mente var moromme. Til gjengjeld måtte enkelte av dem finne seg i å bli parodiert. I tillegg var det mange sketsjer med Marianne Krogness, Kjetil Kooyman og Øivind «Raymon» Johannessen (som figuren Raymon). Det var ingen sendinger i 2001. Sesong to ble kjørt uten gjester. Det ble gjensyn med klassiske figurer som «Jacob Winche-Lanke» fra Montebello og «Skræmmer'n», begge introdusert i programmet *[[Trotto Libre]].* Første sesong gikk på lørdagskvelder, mens siste sesong gikk på torsdagskvelder.

Første sesong hadde et seersnitt på over én million, mens andre sesong hadde et snitt på .

Et utdrag av første sesong var Norges bidrag til Montreux-festivalen.

## Gjester
Blant gjestene var Annbjørg Lien, Valgerd Svarstad Haugland, Yngve Hågensen, Thorbjørn Jagland, Toralv Maurstad, Bjørn Dæhlie, Vegard Ulvang og Thorvald Stoltenberg.

## Referanser


## Eksterne lenker
*
Prinsesse på prøve

***Prinsesse på prøve*** er en amerikansk film fra 2001 i sjangeren komedie. Originaltittel er *The Princess Diaries*.

## Handling
Sjenerte Mia Thermopolis (Anne Hathaway) savner det meste. Selvsikkerhet, utstråling, kjæreste – alt glimrer med sitt fravær. Men en dag dukker hennes ukjente farmor Clarisse Renaldi (Julie Andrews) opp med en sjokkerende nyhet. Clarisse er dronning – og Mia er en vaskeekte prinsesse. Hun kan arve tronen til det søkkrike fyrstedømmet Genovia. Over natten forandrer det meste seg.

*Gènovia* er et fiktivt land i filmene *Prinsesse på prøve* og oppfølgeren *[[Prinsesse på prøve 2 - Kongelige forviklinger]]*. Landet er et monarki, og skal ligge mellom Spania og Frankrike. Hovedstaden heter Pyrus, og kjente monarker er kong Rupert, dronning Clarisse og dronning Amelia.

## I rollene
*Julie Andrews som Clarisse Renaldi, Mia's bestemor som er regjerende dronning av Genovia
*Anne Hathaway som Mia Thermopolis, tronarving og prinsesse av Genovia
*Héctor Elizondo som Joe, Clarisse's sikkerhetssjef og Mia's limousinesjåfør
*Heather Matarazzo som Lilly Moscovitz, Mia's eksentriske og sosialt dyktige venninne
*Mandy Moore som Lana Thomas, En populær cheerleader som mobber Mia og alle andre på skolen
*Caroline Goodall som Helen Thermopolis, Mia's kunstneriske mor
*Robert Schwartzman som Michael Moscovitz, Lilly's eldre bror som har romantiske følelser for Mia
*Erik von Detten som Josh Bryant, en populær, egoistisk student som blir forelsket i Mia
*Patrick Flueger som Jeremiah Hart, en venn av Mia og Lilly en håpefull musiker
*Sean O'Bryan som Patrick O'Connell, Mias engelsklærer som begynner å date Helen
*Sandra Oh som Geraldine Gupta, assisterende rektor på Mias skole

## Eksterne lenker
* 
*  Omtale og seerkommentarer hos VG
*  Omtale hos NRK filmpolitiet
Muspilli

**Muspilli** (*Das Muspiellied*) er et gammelhøytysk kristelig dikt som skriver seg fra 800-tallets Bayern. Begynnelsen og slutten mangler, trolig fordi de 103 bevarte linjene ble skrevet i margen på en annen tekst.

Diktet er skrevet med bokstavrim og en håndskrift som utmerker seg ved sin skjønnhet og klarhet. Det er tilegnet unggutten Ludwig, Ludvig den tyske, som senere ble konge under samme navn. *Muspilli* er sannsynligvis dikterens betegnelse på en grusom djevel.

Diktet fremstår som en fortolkning av dommedag som en kamp om sjelene mellom himmelske og djevelske makter, avsluttet med en verdensbrann - et kristent ragnarok.

Diktet beretter om verdens ende og sjelens skjebne etter døden. Det ses likhetspunkter med ragnarok som skildret i *[[Edda]]*. Menneskene formanes til god og kristelig oppførsel her på jorden, og ender med et «ve!» over dem som må brenne i den evige ild mens de forgjeves anroper Gud om hjelp.

## Referanser


## Eksterne lenker
*Muspilli, Store norske leksikon
*Originaltekst og dansk oversettelse med kommentarer av Niels Matthias Petersen, heimskringla.no
Ladepresse

En **ladepresse** er et spesialverktøy for å lade patroner. Når privatpersoner lader for hånd kaller man det **hjemmelading** (engelsk *handloading*).

Med ladepressen setter man sammen de forskjellige komponentene i en patron, hylse, prosjektil, krutt og tennhette. Kjente produsenter av ladeutstyr er bl.a. Lee, Dillon, Lyman, Hornady, Redding og RCBS.

## Typer
Det finnes ulike versjoner av presser og de er delt inn etter hvordan de utfører de ulike trinnene i ladeprosessen.
* Enkeltstasjon – utfører en operasjon av gangen
* Karusellpresse – utfører en operasjon for hver gang man drar i spaken
* Progressiv presse – utfører alle operasjoner og setter sammen en patron for hver gang man drar i spaken

## Dier
I pressen bruker man dier, som er en type form som utfører en oppgave.
* Kalibreringsdie – retter opp hylsen og støter ut den brukte tennhetten
* Ekspanderdie – utvider hylsmunningen slik at prosjektil kan entres, og på enkelte festes kruttmål på denne.
* Kuleisetterdie – setter prosjektilet på plass og klemmer (krymper) denne fast
* Fabrikkrympdie – klemmer hele hylsen, brukes bl.a der ekstra krymp trenges
Man trenger også hylseholder for å holde på hylsen

## Se også
* Trykktesting av ammunisjon til skytevåpen
* Overtrykksammunisjon
* Eksplosiv patron

## Referanser
Tim Van Patten

**Timothy «Tim» Van Patten** (født 1959) er en amerikansk regissør og skuespiller. Han har som regissør befattet seg mest med TV.

Han har hatt regi på flere episoder av serier som *[[The Sopranos]]*, ''The Wire'', *[[Sex og singelliv]]*, *[[Rome (TV-serie)|Rome]]*, *[[Perry Mason (TV-serie, 2020)|Perry Mason]]*, *[[Boardwalk Empire]]*, *[[Ed (TV-serie)|Ed]]* og *[[Game of Thrones]]*. Før sin tid som regissør spilte han i en del spillefilmer og serier. På TV huskes han best fra ninja-serien *[[The Master (TV-serie)|The Master]]* (sammen med Lee Van Cleef) på 1980-tallet. Han gjorde seg også bemerket i filmen *[[Class of 1984]]* fra 1982.

Tim Van Patten er halvbror til de mye eldre skuespillerne Dick Van Patten og Joyce Van Patten. Han er også onkel til skuespillerne Vincent Van Patten og Talia Balsam.

## Referanser


## Eksterne lenker
*
Northern Ireland Trophy

**Northern Ireland Trophy** var en profesjonell snookerturnering. Turneringen startet sesongen 2005/2006 og var da en invitasjonsturnering for tyve spillere. Fra sesongen 2006/2007 var turneringen en rankingturnering bestående av de 32 beste spillerne i verden, samt 16 kvalifiseringsspillere.

Turneringen ble spilt i Belfast og var den første rankingturneringen som ble avholdt i Nord-Irland.

## Vinnere
Moderne femkamp under Sommer-OL 1912

**Moderne femkamp under Sommer-OL 1912** ble arrangert fra 7. til 12. juli 1912. 

Moderne femkamp var med som olympisk øvelse for første gang 1912 i Stockholm. Sporten ble skapt av baron Pierre de Coubertin, grunnleggeren av de moderne olympiske leker.   

## Medaljefordeling

## Resultater
*Rangering etter utøvernes plassiffer for hver øvelse lagt sammen. 

## Medaljevinnere

## Eksterne lenker
* Modern Pentathlon at the 1912 Summer Olympics hos olympedia.org
* Resultater og profilside  hos sports-reference.com